निंदवा बाबा हनुमान मंदिर में लगाई चौपाल में बसियापुरवा, गरबापुरवा, नई दुनिया, बरगदहापुरवा, भवनपुर, अलमापुर आदि के ग्रामीणों ने विधायक के सामने समस्याएं रखीं। ग्रामीणों ने बताया कि इलाके में एक इंटर कालेज की जरूरत है। इसके अलावा सड़क, बिजली और पेयजल जैसी बुनियादी सुविधाएं भी नहीं हैं। वीरसिंह ने सभी समस्याओं का जल्द से जल्द निराकरण का भरोसा दिया। उन्होंने कहा कि जनता उनके लिए लड़ी थी और अब वे जनता के लिए लड़ेंगे। इसके बाद विधायक ने उसरीपुरवा और बारा में भी चौपाल लगाई। विधायक के साथ संत कुमार पटेल, सरनाम सिंह यादव, शंभू सिंह चंदेल, हीरा सिंह, राजू सिंह, संतराम सिंह, अशोक पटेल, सुनील द्विवेदी, पवन पटेल, सुधीर पटेल भी थे।